|  |  |
| --- | --- |
| **Tantárgy** neve: **Szakirányos gyakorlat logopédia 3. NBP\_GP218G3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere” 100% gyakorlat** | |
| A **tanóra típusa**: gyakorlat és **óraszáma**: **45** az adott félévben  Azadott ismeret átadásában alkalmazandó **további** (*sajátos*) **módok**, **jellemzők**:  **Szakmai gyakorlat az ambuláns logopédiai ellátásban illetve logopédiai óvodában és/vagy osztályokban. A logopédiai tevékenység alkalmazása és annak dokumentálása a gyakorlatban.** | |
| A **számonkérés** módja: gyakorlati jegy  Az ismeretellenőrzésben alkalmazandó **további** (*sajátos*) **módok:**  **Portfólió készítése, amely tartalmazza a gyakorlaton szerzett tapasztalatok összefoglalását, egy esetvezetés folyamatának tervét, egy hospitálási naplót, egy óratervet, valamint önreflexiót a gyakorlati tevékenységre vonatkozóan.** | |
| A tantárgy **tantervi helye** (hányadik félév): **7.** | |
| Előtanulmányi feltételek: **Szakirányos gyakorlat logopédia 2. NBP\_GP215G2** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A gyakorlat célja**: A hallgatók betekintést nyerjenek a logopédiai tevékenység teendőibe és annak adminisztratív feladataiba. Önálló esetvezetés tervezésének gyakorlása, a logopédia óra tervezése, levezetése, kapcsolattartás a szülőkkel és egyéb partnerekkel.  **A tantárgy tartalma**:   * A logopédiai munka tervezése és szervezése * Ismerkedés a logopédiai munka adminisztrációjával (egyéni dokumentációk, napló, INYR) * Az esetvezetésének folyamata és az esetvezetésbe bevont más szereplők * Külső és belső tényezők, amelyek az esetvezetést befolyásolták * Szakmai reflexiók és önreflexió konkrét esethez kapcsolódóan * Részvétel a szülőkkel való megbeszéléseken * Alternatív ellátási formák megismerése * A digitális eszközök alkalmazási lehetőségeinek kipróbálása. * A gyógypedagógus – logopédus kompetenciája és kompetenciahatárai, szakmai etikai kérdések. * Résztanítások és teljes órák tervezése a mentorpedagógus segítségével, legalább egy foglalkozás önálló levezetése. * A hallgatói önreflexió gyakorlása egyéni formában és hallgató társakkal közösen. |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:**   * Radics Márta - Tóthné Aszalai Anett: Logopédiai tervezés. Szegedi Tudományegyetem Juhász Gyula Pedagógusképző Kar Gyógypedagógus-képző Intézet. Szeged. Mentor(h)áló 2.0 program. <http://www.jgypk.hu/mentorhalo/tananyag/Logopediai_tervezes/index.html> * Lajos Péter: A végzett logopédusoktól elvárható kompetenciák egy európai kutatás tükrében. in: Logopédia. A Magyar Logopédusok Szakmai Szövetségének folyóirata. 1. évfolyam 1. szám, 2016. november <http://mlszsz.hu/files/folyoirat/Logopedia_2016-1.pdf> * Torda Ágnes: A logopédiai ellátás szakszolgálati protokollja. Educatio Társadalmi Szolgáltató Nonprofit Kft. Budapest. 2015 * Etikai kódex: In: Magyar Gyógypedagógusok Egyesületének honlapja: <http://www.magye-1972.hu/iratszekreny/83-dokumentumok/116-etikai-kodex>   **Ajánlott irodalom:**   * Beszéd- és nyelvi zavart mutató (beszédfogyatékos) gyermekek, tanulók komplex vizsgálatának diagnosztikus protokollja, Gereben Ferencné – Fehérné Kovács Zsuzsa – Kas Bence – Mészáros Andrea, 2012 * Mohai Katalin-Gereben Ferencné: Nyelvi képességek vizsgálata. Gyógypedagógiai Szemle- 42. évf. 3. sz. (2014. július-szeptember) 2011-217. old |
| Azoknak az **előírt** s**zakmai kompetenciáknak, kompetencia-elemeknek***(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása**   * Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit. * Ismeri a logopédiai diagnosztikai folyamat átfogó rendszerét, a vizsgálatok fajtáit, célját, feladatait, és lehetséges tartalmait. Ismeri a hang-, a beszéd-, a beszélt és írott nyelv fejlődési és szerzett zavarainak különböző nyelvi szintekre irányuló receptív és expresszív vizsgálati eljárásait, valamint a gyermekkori nyelés diagnosztikus eszközeit, a differenciáldiagnosztikai szempontokat és a folyamatdiagnózis szerepét. * Alapos ismeretekkel rendelkezik a hang-, a beszéd-, a beszélt és írott nyelv fejlődési és szerzett zavaraihoz és a gyermekkori nyelészavarhoz kapcsolódó logopédiai beavatkozások korszerű lehetőségeiről.   **képességei**   * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * Egyéni felmérés alapján, a gyógypedagógiai folyamat eredményeit értékeli, beleértve a gyermek/felnőtt haladásának, a pedagógiai módszereknek és eszközöknek, valamint a saját munkájának értékelését. * Képes a team-munkához szükséges kooperációra, kommunikációra.   **attitűdje**   * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről.   **autonómiája és felelőssége**   * Tudatosan képviseli a gyógypedagógia és határtudományai/társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. |

|  |
| --- |
| **Tantárgy felelőse: Burom Katalin, mesteroktató** |
| **Tantárgy oktatásába bevont oktató: Dr. Dávid Mária Ph.D. főiskolai tanár** |